Վաղինակ Զաքարյան (ազատամարտիկ)

Վաղինակ Համլետի Զաքարյան (Կայծակ Վաղո) (դեկտեմբերի 31, 1967 - նոյեմբերի 21, 1990), Արցախյան ազատամարտի մասնակից, առաջին զոհված հայ հետախույզը։

Կենսագրություն 
Ծնվել է 1967 թվականի դեկտեմբերի 31-ին Երևանում։ Սովորել Երևանի №49 դպրոցում։ Ավարտել է №24 ուսումնարանը։ 1986-1988 թվականներին ծառայել է Դոնի Ռոստովում։

Սումգայիթի ջարդերից հետո՝ 1988 թվականից, անդամագրվել է Երկրապահ կամավորների հատուկ ջոկատին և մեկնել Ղարաբաղ։

Մարտական առաջին մկրտությունը ստացել է Երասխավանում, այնուհետև՝ Իջևան, Նոյեմբերյան, Շամշադին, Կոռնիձոր, Գորիս։ Հանձնարարություններն արագ կատարելու համար ընկերները նրան «Կայծակ Վաղո» մականունով էին կնքել։

Զոհվել է 1990 թվականի նոյեմբերի 21-ին Բերդաձորի Հինշեն գյուղում՝ վիրավորվելով հրազենային 72 գնդակից։

Պարգևներ 
 Հայաստանի կողմից պարգևատրվել է Արիության մեդալով

Արտաքին հղումներ 
 ԵՐԵՔ ՕՐԻՑ ՀԵՏ ԿԳԱՄ, ՄԱ՛Մ
 Վաղինակ Զաքարյան Համլետի
 Վաղինակ Զաքարյան առաջին զոհված հետախույզը

Հայ ազատամարտիկներ
1967 ծնունդներ
Դեկտեմբերի 31 ծնունդներ
1990 մահեր
Նոյեմբերի 21 մահեր
Հայ հետախույզներ
Արիության մեդալակիրներ